經數:一七三五

經名:大方廣佛華嚴經疏卷第五十九

頁數:九五一

上      欄

下女人染心之益. 次十五偈明遠劫前事. 長

行所無. 長行語眞淨發心. 但論德女. 今則

收其雜善故[&FFFF]#遠緣以[&FFFF]#肉妙. 後十五偈

正頌長行德女因緣. 第六禮辭可知. 上寄位

修行相竟(已下入第七十六經)自下大文第二從摩耶下.

有十一人. 明會緣入實相. 謂會前諸位差

別之緣. 令歸一實法界生於佛果. 如摩耶

生佛故次明之. 然人雖十一約法唯九.

約會爲十. 初一爲總餘九爲別故. 摩耶得

智幻法門. 末後亦得幻住. 始終相會該於

中間. 總別圓融歸實無二. 故摩耶旣會緣

入實. 何得更須十人. 豈不向言總別相會.

非別無以成總故. 又顯是所會之緣. 語十

表其無盡. 無盡之緣. 皆成摩耶之寶德故.

又此一相義當等覺. 等覺方能親生佛故. 等

覺[&FFFF]#入重玄門中故. 有十人多明入俗. 初

天主光且須正念無失. 次可爲世師. 遍窮

衆藝字智之門. 無依無盡無著淸淨. 淸淨

則淨智發光. 發光則智相無盡. 無盡則誠

願不違. 方能還歸幻住故. 雖十一不失

入實之言. 始末皆幻方知諸緣體虛卽實.

今初總中文亦具六. 第一依敎趣心中二.

初將詣觀成. 後勝緣引導. 前中三. 初標將

詣觀成. 次作如是下別明觀念. 後如是之

人下思欲親承. 今初摩耶昔云天后. 天后

能生佛故. 權敎中說生佛七日命終生天.

而晉經指在迦毘羅城. 則顯常不滅矣. 又

上云此世界者. 亦表卽佛境界故. 得觀佛

境智. 然說摩耶或云是實非化. 或云是化

中      欄

非實. 或云亦化亦實. 或云非化非實皆帶

方便. 約此宗說. 卽法界實德人法圓融. 二

別明觀念中. 初總念勝德已能闇合願智

幻門. 後隨意生下. 別念一十七身唯普眼見.

冥契下文天后所現. 三思欲親承可知. 二

作是念已下勝緣引導中三. 初城神顯敎修

心. 次身衆神密加授法. 三法堂羅刹敎心

友之方. 初中有三. 初以華散. 二作如是

下. 正以言敎城神令護心城. 是知無有

一事非法門矣. 心名城者. 中有正覺法

王萬德所聚故. 有三十門分三. 初有十

二門明十度行. 初後合二. 中八各一次扶

助成十一句. 卽初地淨治地法十種勝行.

文少不次而數全足. 一信二慈. 三堅固

四悲. 五捨六七皆□愧. 謂不容惡故. 八無

疲厭九如說行. 十知諸經論. 十一卽成就

世智故. 能普曉衆生. 後住持下七句福智

圓滿. 初二是福. 後五是智. 智中前三權.

後二實. 三佛子菩薩下結[&FFFF]#徵釋. 第二

身衆神密加授法中三. 初[&FFFF]#友令欣. 次

從其耳下放光加被. 後善財卽得下善財

獲益所謂十眼言不思議身者. 十身無□

故. 佛平等者佛佛同故. 故異於前. 但明法

身餘可思之. 第三時有守護下敎心友

之方. 於中三. 初敎次問後答. 初中二. 先

敎十法增其智. 後示三昧息其亂. 各有標

釋結. 今初釋中有十一心. 一直二悲. 三智

四進. 五信六深. 七慈八淨. 九益十巧. 十一

常. 後示三昧釋中. 於境不捨離等者. 凡夫

下      欄

染境二乘捨境. 權敎縱觀空有互陳□爲缺

減. 若圓修者觸目對境窮盡法源. 不取不

捨故. 央掘經云. 摩訶衍者. 所謂彼眼根於

諸如來常了了分明. 見具足無減修等. 又

云所謂眼入處. 於諸如來. 常明見來入門

具足無減修等. 餘可知. 結中處處遇友

者. 旣定慧雙遊無境不契. □爲道品. 則眞

友懸通能如是行. 爲護正法堂也二說是

語時下問. 三羅刹下答有四法. 一以友

無不在故. 二以法爲體故. 三身同友遍故.

四智與境合故. 如夢如影. 又前三卽離

境界相. 四則離心緣相. 心善友者幸思此

言. 第二爾時善財受行下見敬諮問. 先

見次敬後問. 初中先[&FFFF]#依後見正. 今初先

受行其敎□前起後. 近□羅刹之言. 遠通

前三勝友. 以前二神□未有答故. 卽由前

三位調練故. 得[&FFFF]#斯勝報. 後卽時下正明

所見. 於中三. 初明蓮華所證法界. 自性無

染故曰蓮華. 無明旣開不離心內如從

地涌. 亦表性淨萬行之四從法性地而

出現故. 此卽十定中普賢之華也. 二於其臺

下明臺上樓觀. 謂能證權實二智. 依於所

證而重現故. 智包無外云普納十方. 總攝

五位自初勝進. 故云千柱行列. 其一一事皆

經數:一七三五

經名:大方廣佛華嚴經疏卷第五十九

頁數:九五二

上      欄

有所表. 恐厭繁文. 三其樓觀下. 明樓中寶

座卽智體自空. 故云樓中有座. 空具性德

故廣顯莊嚴. 二爾時善財下見友正報. 於

中二先結前標後. 前但明主座. 今雙結主

伴. 後所謂下別顯身雲. 於中亦二. 先明身

相. 後顯身業. 前中亦二. 先明萬類難思

身. 後明一類超勝身. 前中亦二. 先顯別相.

後明通體. 今初有四十身. 於中或唯約事.

如普遍色身. 或唯約理. 如十二十三不生

不滅身. 以本無生起滅亦不爲滅故. 或

事理交徹. 如第三十二三十五無生不生色

身. 以事顯理故. 於中無生. 則約自願所成.

無別有生. 不生則隨他而現. 生卽不生. 餘

可思準. 後如是身者下明其通體. 謂離有

取蘊故. 二爾時善財下. 明一類超勝身. 約

唯女故. 二現如是等下明身業中二. 初總

標. 後行於平等下別顯亦二. 先明十度行.

唯精進在於忍前. 餘皆如次. 謂初明檀. 次

出生下戒. 戒能生長故. 三修習下進. 四觀

察不忍. 五具衆下定. 六□轉下般若. 七見

諸如來下方便. 八成就大願下願. 九心□

遍入下力. 十得佛智光下智. 後修習一切如

來下明二嚴行. 未爲佛母者是其本行故.

第二爾時善財下. 設敬自道已深故. 現身等

彼上二□是住體遍應. 第三白言大聖下諮

問所以[&FFFF]#文殊等者. 若約等覺則因位極

故. 若約會緣. 從初發心一一善友皆是所

會之緣. 同入比故. 第三答言佛子下示

已法界. 於中三. 初明體二業用三根源.

中      欄

今初大有二義. 一願大. 願爲一切諸佛母

故. 二智大. 智亦二義. 一權智卽能起大願.

能成幻事. 二實智卽是般若. 生佛眞身. 幻

亦二義. 一願智體虛當相名幻故. 上文云. 幻

智卽是菩薩. 菩薩卽是幻智故. 能無不爲.

二者卽智所作生佛之義. 謂於己身不壞小

而廣容. 若於佛身無生起而現起. 又願收

普賢智收文殊. 皆入大幻同爲般若. 亦名

佛母. 二是故常爲下業用中二. 先總. 後

佛子如我下別. 於中有四. 一爲現在遮

那母. 二善男子如今下. 爲過去諸佛母. 三

如此世界下爲賢劫千佛母. 義通三世. 四

如於此三千下. 結通橫□無窮. 初中二. 先

標爲刹海舍那母. 後又善男子下別顯

生佛之相. 於中四. 第一毛光爲先相. 於

中五. 一光入身. 二光現變. 三見八相. 四

現因果. 五令身勝思. 謂不大而容十

方故. 第二爾時菩薩下. 正明自在入胎.

於中亦五. 一眷屬翼從. 二菩薩現通. 三光

明息苦. 四現變入胎. 五入已遊步. 第三又

念念中下腹包衆海難思. 第四善男子如

此下. 擧此類於百億. 本來無二者稱一性

故. 非一處住者體周遍故. 非多處住者不

如事故. 又上句不壞多故. 下句不壞一

故. 又上句理如事故. 下句事如理故. 又一

與多相卽入故. 此□釋中智幻之義下. 二

三四段文□可知. 第三爾時善財下辨法

根*源. *先問後答. 答中六. 一輪王久遠.

言非後身菩薩所知者. 顯唯佛知非但久

下      欄

遠. 亦顯時無時相佛智契故. 二彼王城下

有佛魔來. 三聖帝助降. 表智王助體本覺

現故. 此時已得菩薩神通. 明今始成非實

始也. 四場神興願智假慈興故. 神生子想.

五結會古今. 六爲母普周前來爲生時之

母. 卽是願母. 此明*爲成道時母卽智母

矣. 臍中放光者. 生長同氣之所表. 佛佛皆

從無二理生故. 後三段可知. 第二遂往天

宮下十友別明會緣. 然位德已極託[&FFFF]#凡

流. 深悲接生不標神異. 但以法利人. 又

顯心者道深. 或但示法門之名. 則懸領旨

趣. 第一天主光卽幻智念力. 善友言天主光

者. 謂悲智勝用光淨自在. 破闇義故. 父

名正念者. 此由定發. 故故法門名無□淸

淨念初一句卽依敎趣心. 第二見彼下. 見

敬諮問. 第三天女答. 下示已法門於中二.

先標名. 謂以一念無□智普觀三世. 無

不明現而無去來今. 爲無□念不雜異

念. 爲淸淨念. 念佛功德有益悲智. 故曰

莊嚴. 後善男子下明業用. 於中三. 一念最

初一劫. 二又憶下中間諸劫. 三善男子如

是憶下總結多劫. 非唯憶念. 亦於彼多劫

多佛聞持此門. 餘□可知. 下諸善友六段

之文. 多有不具皆可思準. 第二童子師遍

友幻智師範. 善知識謂爲童□師. 遍與衆

生爲善友故. 居迦毘羅黃色城者. 中道

軌物故. 不得法者略有四義. 一與衆藝法

門同故. 二法有所付顯流通故. 三表一

切法門體無二故. 四表無所得方爲得故.

經數:一七三五

經名:大方廣佛華嚴經疏卷第五十九

頁數:九五三

上      欄

第三善知衆藝幻智字母善知識中. 初二可

知第三時彼童子下. 授已法門中二. 初標

名體. 謂以無□智窮世間之伎藝故. 二我

□下顯其業用. 字母爲衆藝之勝書說之

本. 故偏明之. 有標列結. 列有四十二門. 皆

言般若波羅蜜門者. 從字入於無相智故.

字義爲門故. 毘盧遮那經中皆言不可得. 智

無所得卽般若故. 又文殊五字經云. 受持

此陀羅尼. 卽入一切法平等. 速得成就摩

訶般若. □誦一遍如持一切八萬四千修

多羅藏. 然初五字若準阿目□三藏. 卽全

是文殊眞言. 若準今本. 而第二一字不同.

今依彼經釋之. 一阿者是無生義. 以無生

之理. 統該萬法故. 經云. 無差別境而菩薩

得此無生. 則能達諸法空斷一切障. 故云

威力. 二多者. 彼經第二當□字. 是淸淨無染

離塵垢義. 今云多者. 毘盧遮那經. 釋多云

如如解脫. 金剛頂. 云如如不可得故. 謂如

卽無邊差別故. 如不可得. 此順多字義. 應

是譯人之誤. □多二字字形相近. 聲相濫故.

若順無塵垢釋. 以無邊之門. 方淨塵垢. 三

波者. 五字經云. 亦無第一義諦. 諸法平等

謂眞俗雙亡是眞法界. 諸法皆等卽是普照.

四者者. 諸法無有諸行. 謂諸行卽空故. 遍

□差別. 五那者. 諸法無有性相. 言說文字

皆不可得. 謂性相雙亡故無所依. 能所詮

亡是謂無上. 又云. 以那字無性相故. 者字

無有諸行. 者字無有諸行故. 跛字無第一

義. 跛字無第一義故□字無塵垢義. 以□

中       欄

字無塵垢義故. 阿字法本不生. 以阿字法

本不生. 故. 那字無有性相. 汝知是要. 當

觀是心本來淸淨無染無著. 離我我所分別

之相. 遮那經中字義與此無殊. 下多依彼

經. 及阿目□所譯. 而梵音輕重有殊釋義無

別. 六邏字悟一切法離世間故. 愛支因緣

永不現故. 離世故無依. 愛不現故無垢. 七

[&FFFF]#字. 悟一切法調伏寂靜. 眞如平等無分別

故. 方爲不退轉方便. 八婆字悟一切法離

縛解故. 方入金剛場. 九[&FFFF]#字. 悟一切法離

熱矯穢得淸□故. 故. 是普□義. 十沙字. 悟一

切法無□□故. 如海含像. [&FFFF]#字悟一切法

言語道斷故. 能遍安住. □字. 悟一切法眞

不動故. 不動則圓滿發光. 也字. 悟如實不

生故. 則諸乘差別積聚皆不可得. 瑟□字.

悟一切法制伏任持相不可得故. 普光明卽

能制伏. 任持煩惱卽所制伏. 息卽伏義. 迦

字. 悟作者不可得則作業如雲. 皆無差別.

娑上字卽時平等性. □字.  卽我所執性. 我

慢高擧若衆[&FFFF]#齊峙. 我慢則生死長流湍馳

奔激. 伽字卽一切法行取性. 他字. 卽是處

所性. 社字卽能所生起. 鎖字卽安隱性.

[&FFFF]#字. 卽能持界性. 奢字卽寂靜性. □字卽如

虛空性. 叉字卽盡性. 娑多字卽任持處非處

令不動性. 惑障爲非處. 開淨光明爲其處.

壞字卽能所知性. 曷[&FFFF]#多字卽執著義性.

執著爲生死境. 義卽智慧輪. 婆字卽可破壞

性. 圓滿之言. 不空譯爲道場. 然此婆字宜

菴餓反. 諸本多云菴我. 則與第八不殊. 車

下      欄

字卽欲樂覆性. 娑□字卽可憶念性. 訶婆字

卽可呼召性. 無緣召令有緣故. □字卽勇

健性. 伽字卽厚平等性. □字卽積集性. 拏字

卽離諸□諍. 無往無來行住坐臥. 謂以常

觀字輪故. 娑頗字卽遍滿果報. 娑迦字卽積

聚蘊性. 也娑字卽衰老性相. 室者字. 卽聚集

足[&FFFF]#. 謂聚集卽一切衆生. 法雷卽是足[&FFFF]#.

侘字卽相驅迫性. 謂無我曉之. 卽爲驅迫.

陀字卽究竟處. 所謂此究竟處含藏一切法

輪. 然新譯乃是[&FFFF]#字. 去聲引之. 上來從娑

上字來. 皆上有悟一切法. 下有不可得言.

今□略之. 若具皆如瑟□字耳. 其中難者

已釋. 餘以經疏相對文□可知. 更有對會

及修觀儀所得功德. □別章具也. 結云四

十二門者. 謂表四十二位故. 故智論中諸

位圓融. 明初阿具後諸字. 第四謙推中. 推

勝卽就其所知衆藝. 寄勝推之不捨世俗.

皆與實相不相違背. 會同般若之門. 五指

後中. 婆□那者此云增益. 以無盡三昧能

出生故. 友名賢勝者. 賢猶直善. 無依道場

直善之最故. 第四賢勝優婆夷. 幻智無依

善友. 初二可知. 三賢勝答下授已法門中

二. 初得解脫. 後得三昧. 今初直就經文.

內外無依卽是道場. 賢首云. 梵名那阿賴

耶曼[&FFFF]#羅. 前者. 此云無也不也. 阿賴耶云

依處也依止也. 曼[&FFFF]#羅云道場也. 圓場也.

謂無阿賴耶染分依處. 而有淨分圓場. 出

生勝德不可窮盡. 卽轉依究竟顯德無盡故

也. 下二句卽二利之用. 後得三昧先名.

經數:一七三五

經名:大方廣佛華嚴經疏卷第五十九

頁數:九五四

上      欄

後非彼下用卽爲釋名. 於中初揀濫. 後以

能下顯是. 謂體則雙超盡及無盡. 但從用

出生說無盡耳. 然則二門相成無依道場.

卽空如來藏. 無盡三昧卽是不空. 要心無依

契於本空方見不空具性功德故云出生.

智性眼等息妄顯出故曰出生. 出非本無

猶稱智性. 指後云沃田者. 是南天竺近水

沃潤故. 顯無念定水能滋長故. 長者名堅

固解脫者. 無著淸淨惑不能壞. 卽解脫故.

第五堅固長者. 幻智無著善友. 示法門中

先顯名. 無著約境. 離所知故. 無念約心.

心體離念故無煩惱. 二障永盡是曰淸淨.

淨則能嚴法身. 後我自得下彰用. 旣二障不

生則無愛見故. 無心心法無厭無休. 第六

妙月長者. 幻智智光善友. 眞智廓妄名爲淨

智. 後智照法名爲智光. 能淨能光若秋空

滿月. 故名妙月. 第七無勝軍長者. 幻智無盡

相善友. 法門之名. 卽所成德相無窮盡故.

我以證下以用釋名. 得無盡藏謂聞諸妙

法. 又諸心境無非佛法故. 若佛若法皆無

有盡. 旣見佛得法無盡故. 無能勝衆德所

聚. 從喩如軍. 亦能普勝諸魔軍故. 皆從

體出故. 城名出生. 第八最寂靜婆羅門幻智

誠願語善友. 授法中先標名. 有二義故.

一始終無妄故. 如從初發心立弘誓言. 必

如言行不乖先語故. 二者隨行不虛故. 如

忍辱仙人言我不瞋令身還復. 後過去下以

用釋名. 卽如次釋前二義. 虛□言息故云

寂靜. 寂靜卽爲淨行. 言行君子之樞機. 苟能

中      欄

誠實斯則可法. 故城名爲法. 指後云妙

章華門者. 妙章華者卽蘇滿那華. 其城門側

有之故. 亦在南天當受其訓. 得心友之妙

意勝因之華故. 童子表於淨智. 智則萬德

由生. 童女表於淨悲. 悲爲衆德之本. 以悲

智相導故. 二人同會. 會緣之終此二滿故.

將見慈氏紹佛位故. (已下入第七十七經)第九德生有

德幻智歸幻門善友. 第一依敎趣心. 第二

見德生下見敬諮問. 第三時童子下示己法

門. 於中二初標名後業用. 今初謂能所境智

染淨之法. 皆從緣起無定性故. 如幻而住.

二得此解脫下明業用中二. 初別明後結歎

今初有十種幻. 皆上句標幻. 下句以緣生

釋成. 十中初一爲總. 緣生世界□通染淨.

刹海亦名世界故. 餘九爲別. 初五約染分

依他. 如幻緣生故. 一約有情苦果. 從業惑

集生. 二約十二因緣順觀卽世間故. 次第相

由故云展轉. 三就五類法中但除無爲. 故

云一切. 以無爲無有起. 非幻緣生故. 異

熟識等. 從無始惡習內執爲我. 四惑相應

故云我見等. 及外取妄境. 云種種幻緣故.

威心等悉皆如幻. 四五二句別明不相應行.

四卽是時. 謂依行相續不斷分位. 建立爲

時. 所依行空時何所立. 妄計有體是顚倒

智. 五卽無常生老等. 謂依生已壞滅分位.

建立無常等皆妄分別有. 次一切國土義通

染淨衆生. 染土多從三倒所生. 以不了唯

心妄取境界故. 上云一切國土但想所持.

旣有妄想故心見皆倒. 言無明所現亦通

下      欄

淨刹. 謂登地已上無明未盡. 所見國土種

種不同. 旣云無明則揀非佛土. 後三種但

約淨分依他. 從緣如幻可以意得後善男

子下結歎. 言自性不思議者. 幻法非有體

不實故. 非無相非無故. 非一性相異故. 非

異無二體故. 空有相卽一異兩亡. 旣離二

邊亦忘中道. 由斯交徹故. 能一中現多多

皆卽一. 重重無□爲不思議. 故推勝云善

入無邊諸事幻網. 第四善男子我等下謙己

推勝. 第五時童子下指示後友. 於中二.

初以力冥加. 後而告下以言顯示. 於中三.

初指處. 二示人. 三敎問. 今初國名海岸

者. 南海北岸. 一生菩薩臨智海故. 園名大

莊嚴. 因圓萬行而嚴果故. 又生死園苑以

萬行樹林嚴自果故. 廣大樓閣等者. 約事

則其中廣博同虛空故. 有多光明能遍照

故. 阿僧祇等寶所嚴故. 蘊多樓閣包多事

故. 約法則二智相依緣起相由. 故云樓閣.

智卽法界是爲廣大. 名毘盧等順成上義.

二智光明遍照事理故. 智能包含萬德. 卽

莊嚴藏. 華嚴萬行不離此故. 上約其果. 從

菩薩下出因. 善根果報約其宿因. 是彼善根

之果報故. 念力願力等約其現緣. 後住不

思議下現依所爲. 二彌勒菩薩下示人. 先正

示. 後爲欲下顯住因. 彌勒梵音具云迷帝

[&FFFF]#. 此云慈. 是其姓也. 然有三緣. 一由本

願. 過去値大慈如來因立大願. 願得斯號

故. 二由此得慈心三昧故. 三由母懷時有

慈心故. 如滿慈子名阿逸多. 此云無勝.

經數:一七三五

經名:大方廣佛華嚴經疏卷第五十九

頁數:九五五

上      欄

以生具相好勝德無過故. 今以姓而呼但

云慈氏. 慈依智住故曰處中. 悲智雙遊皆

爲利物. 故云爲欲等. 三汝詣彼下敎問

中二. 先正敎. 興十問者. 表無盡故. 後何以

下釋廣問所由. 先徵後釋. 徵意云. 何以要

須廣問釋有二意. 一所心德廣能具說故.

後善男子汝不應下. 能心大心. 法應爾故.

前中二. 初通顯彌勒德圓位滿. 後善男子彼

善知識下別顯是其眞善友故. 設若德滿非

已有緣亦難心故. 二明能心大心法應爾

故者. 卽廣誡勸. 於中二. 先誡勸心法. 後

誡勸事友. 前中二. 先標不應. 誡其去劣.

後何以下. 釋所應作令其廣修. 文中先徵

後釋. 釋中亦二. 先別明應修. 後善男子擧要

下. 結略顯廣. 前中有九十八門. 分爲十段.

一上心菩提行. 二應化下下救衆生行. 三應

斷下自斷惑障行. 四應令無量衆生下. 勸

物出離行五. 應消滅下淨自根欲行. 除三

不善根. 則成三善根等故. 六應生淨信下.

力用自在行. 七應分別下攝法治惑行. 八應

嚴辦下供佛攝生行. 九應修總持下. 悲願深

廣行. 十應入差別心下證入圓滿行. 二結

略顯廣者. 謂別陳難具故. 第二善男子汝

心下. 誡勸事友中三. 初誡次勸. 後雙結二

門. 今初分二. 先正誡其離過. 後何以故下

擧益釋成今初. 言見隨煩惱行勿嫌怪者

善友有二. 一實二權. 權能行於非道. 內外

生熟善巧難知. 故不應嫌. 實中復二. 一行

二解. 今但心解不應觀行故. 如智論五十

中      欄

說亦如有目破人猶能示道. 二擧益釋成

中有二. 初明善友能示行故. 二明善友爲

外護故. 今初先徵意云. 但起廣心足成大

道. 何以要令事友誡離過耶. 釋云. 法假人

弘. 不因善友何能聞諸妙行. 於中有三十

五句. 句各一行. 二善男子菩薩由下. 明善

友能爲外護. 前卽能生此能養育. 於中二.

前正明能爲攝護. 後何以下擧因釋成. 於中

初徵意云. 善惡在己. 善友何能令我不墮

惡趣等耶. 釋意云. 由友令離惡因故. 因亡

果喪. 豈非友力. 以此四十句. 釋上正明十

五句. 有通有別. 通則後諸惡因. 通對前果.

別則各各配屬. 如由除諸難不退大乘. 由

止諸惡不犯淨戒. 由破無明不隨惡友.

下諸句或有二三對上一句. 可以意得. 恐

繁不配

大方廣佛華嚴經疏卷第五十九

大方廣佛華嚴經疏卷第六十

唐淸□山大華嚴寺沙門澄觀撰

第二善男子善知識者. 如慈母下敎勸. 謂敎

其事友之方. 文有四段. 皆約喩顯. 一敎念

友勝德. 於中先歎勝. 後常當如是下結勸.

二復次汝承事下. 敎起事友心行. 有二十

一句. 文顯. 三復次汝應於自身下. 身友對

辨文有十句. 句各四事可知. 四善男子汝應

發如是心下結勸成益. 於中二. 初正勸. 後

下      欄

何以下擧益釋成. 於中亦二. 先正釋事友

之益. 後復次下. 重[&FFFF]#友爲能益故宜承事.

第三善男子擧要下. 雙結誡勸二門. 謂別

說難窮故結廣從略. 於中亦二. 先寄數結

多. 後我復略說下總收結多. 旣通一切何

但百千. 明知前云十不可說意顯無盡耳.

第六時善財下戀德禮辭. 自下大文第三慈

氏一人明攝德成因相. 前旣會緣入實. 定

堪成佛故. 辦一生補處成因之義. 文唯五

段. 以補處位極顯彰闕謙推故. 第一依敎

趣心中二. 初標念前趣後二自憶下. 別生

勝念悔往修來. 於中四. 一觀昔非以行

對治. 二復觀此身下. 觀其現苦策進當善.

諸修行者願審此倣之. 三作是念時下. 明

觀念之益. 益其勝觀. 四如是一切下結益所

屬. 第二善財童子以如是下見敬諮問. 於中

二初見敬後諮問. 前中亦二. 先見依後見

正. 各有申敬. 前中二. 先入定申敬. 後出

定敬[&FFFF]#. 前中二. 初結前標後. 二別顯定用.

三總結成益. 今初. 位念者標定. 思察者定

加行. 信願者是定因. 入遍下辨定名相. 二普

現下別顯定用. 卽雙運定慧. 於中二. 一明

卽智定之妙用. 於中先羅身雲於法界. 後等

虛空下契法性之眞源. 二又決定知下明稱

法界之深觀. 於中三. 初了法從緣. 次離

於斷下智契無性. 三知一切法如種生芽

下會歸中道. 此三無□卽三觀一心. 今初

報酬善惡故云業起. 果自種生云從因

起. 自修成佛信爲道源. 感他化身敬心便

經數:一七三五

經名:大方廣佛華嚴經疏卷第六十

頁數:九五六

上      欄

現二契無性. 中離顚倒見者. 通三四倒. 四

倒謂常計無常是名顚倒. 見於實理則無

斯倒. 若以無常爲常亦非. 見如實理以壞

相故. 自在見者. 謂自在天能生萬物. 故知

由自業故不由他. 離自他見者. 單執自

他則乖緣起. 邊執見者. 堅執生死等有其

始末故. 離有無者. 從無之有名生. 自有還

無稱滅. 體無生滅何得有無. 知空無生約

理遣法. 知不自在約緣遣法. 知願力生約

因遣法. 三會歸中道者. 然隨一句皆離

上諸過. 今且通說. 如種生芽者. 從水土等

緣生故非無. 此如初段. 緣生則無性故非

有. 如第二段. 非有非無卽是中道. 如是

離斷常等可以思準. 種芽橫喩萬法. 如印

生文卽□喩諸法. 涅槃云. 此陰亦滅彼陰續

生. 如蠟印印泥印壞文成等. 自下諸句通

於橫□. 了世心現亦唯心觀. 以心爲緣現

而無性. 卽中道觀. 餘□可知. 三善財童子下

總結成益. 第二從地而起下出定敬[&FFFF]#. 於中

三. 初以身敬繞. 次作是念言下以心敬念.

後偈頌中以言敬[&FFFF]#. 二中擧能住者德歎

所住樓閣. 初句具顯故. 此大樓閣之言貫通

諸句. 於中分十. 初約境顯勝. 二是入一切

甚深下約德顯妙. 三是以一劫下. 約用顯

自在. 四是於一切衆生前下約行顯勝. 五

是能住難知法下約觀顯深. 六是住大慈悲

下約對治顯勝. 七是雖住四禪下約止觀

明自在. 八是雖於一切業煩惱下. 約利他

行顯勝. 九是雖行九次第定下. 約護小乘

中      欄

行明自在. 十此大樓閣下結德所住. 於前

九中除初二及五. 餘皆約權實事理雙行.

第三偈以言[&FFFF]#中. 五十五偈分二. 前三十

四偈七言擧德歎處. 後二十一偈五言指處

明德. 前中二. 初二總歎. 一約行位. 一約名

德. 餘偈別約德行. 於中四. 初有七偈. 約自

利. 行勝. 二有十偈. 歎利他行勝. 三有八

偈. 歎功德勝. 四有七偈. 歎方便勝. 後五言

指處明德中. 雖復語依意在歎正. 於中

六. 初二下化. 次二上觀. 三有五偈. 明三昧

自在. 四有七偈. 明智慧廣深. 五有一偈. 顯

其平等. 六有四偈. 結德申敬心哀請加.

第二爾時不見正報中二. 一見二敬. 見中

二. 先翹心願[&FFFF]#. 後乃見下正[&FFFF]#慈尊. 言別

處來者. 攝化就機故. 還來歸本故. 亦顯慈

氏應念而至. 不著處故. 第二善財見已下

明設敬儀. 於中五. 一身心敬禮. 二時彌勒

下[&FFFF]#德記別. 三爾時彌勒下重申敬儀. 四

時彌勒下再[&FFFF]#再記. 五時善財下慶遇念恩.

二中有二. 先長行. 指示者令衆同[&FFFF]#倣而

行故. 後偈正[&FFFF]#有百一十三頌分三. 初一

指衆總歎. 末後一偈略示後友. 中間諸偈別

歎勝德. 於中三. 初二十二偈直對善財歎.

於中亦三. 初九[&FFFF]#德善來. 次二明來因緣.

以外由善友內具德行故. 後十一偈明來

所爲. 二汝等觀下二十六偈. 對衆令勸[&FFFF]#.

於中五. 初四總[&FFFF]#. 次四[&FFFF]#其卽智之悲. 次

七歎卽悲之智. 爾焰者此云所知. 入大乘

論云. 爾焰地者. 是第十地. 此約盡斷十種所

下      欄

知障故. 次六偈總歎諸德. 後五偈[&FFFF]#妙果

當成. 三汝行下重對善財[&FFFF]#. 於中分五. 初

二十六偈歎其當果德. 初二總餘皆別. 二汝

於下七偈雙歎當現德. 三諸根下八偈[&FFFF]#其

遇友德四有五偈歎速成位行德. 五有十

七偈. 總明諸德結歎令欣. 第三重申敬儀

中三. 初辨敬因聞[&FFFF]#德故. 次善財聞下身

心悲敬. 後以文殊下華供展誠. 言文殊心念

力者. 表由信智故. 華因德立瓔珞行成.

云盈手者. 信智海故. 散彌勒者. 攝成因故.

辦當果故. 第四再[&FFFF]#再記. 第三慶遇念恩.

文□可知(已下入第七十八經)第二爾時善財童子合掌

下. 諮問中二. 先自陳發心. 後而我未知下正

問法要. 於中三. 初標所問次大聖一切如

來下. 歎慈氏有能答之德. 卽以此德亦爲

問端. 初總後別. 別有五十句. 皆因圓果滿

德. 三大聖菩薩下結問請說. 兼顯問意. 第

三爾時彌勒菩薩下. 稱歎授法. 於中二. 先

稱歎. 後授法前中二. 先爲大衆[&FFFF]#歎善財.

卽是歎人. 後爲善財[&FFFF]#菩提心. 卽是[&FFFF]#法.

前中亦二. 先指人示衆. 後諸仁者此長者子

下正[&FFFF]#其德. 於中四. 一明心友精勤. 二明

所乘廣大. 三明具德無缺. 四明速證超權.

初中二. 先總顯精勤. 後諸仁者下別示精

勤之相. 謂一時之勤猶未可歎. 自始□末

一念無懈. 故爲可稱. 言一百一十善知識

者. 古有多釋. 一云理應具有. 但文脫漏賢

首云. 前後諸友總五十四位. 分出德生有

德爲二. 則五十五人. 各有自分勝進故

經數:一七三五

經名:大方廣佛華嚴經疏卷第六十

頁數:九五七

上      欄

有一百一十. 若依此解則違此亡言. 旣云

經百一十已方至彌勒. 彌勒等三. 非百一十

之數明矣. 有云. 減數十耳. 實唯一百八人.

謂此前除遍友. 但五十一人. 各具主伴成

百二人遍友指示衆藝. 雖非主友而是伴

友. 爲一百三. 更加無厭足王處. 空天瞿波

處. 無憂德神摩耶處. 蓋華法德身衆神. 及

妙華光明神. 守護法堂善眼羅刹. 合前總

有百八. 以空天等相問答故. 得在友數.

非前主友稱名指示故. 非主友但名伴友.

若爾則違下餘城之言下自釋云. 前至童

子童女. 已經一百一十. 今更後文殊所故

云餘也. 謂若此爲百八. 加於慈氏尙始百

九. 幷後文殊方正一十. 何有餘耶. 若會通

者三釋皆得一種. 取前更加不動處覺悟菩

薩如來使天. 足成一百一十. 則餘義亦成.

以彼二聖亦敎善財. 故得爲伴友其餘己

之言. 但是譯者之意故. 晉經無有已字則

通取前後. 於義無妨然下復云百一十城.

又云過百一十由旬. 皆言百一十者. 有所

表故. 謂除佛位取其證入十地等覺爲

百一十.  一中具十故. 亦顯位位十十相融.

設有三賢亦唯具十. 若合等覺屬十地勝

進. 則開十信爲一故. 進退行布及與圓融

皆順百一十言. 何必剋定前後. 第二諸仁者

此長者子甚爲難有下. 明所乘廣大. 於中

三. 初總歎希奇. 二如是之人下別明難遇.

於中二. 先標擧. 後何以下徵釋. 釋意云.

悲濟深廣故. 卽開前總中救護衆生. 於中

中      欄

二. 先明總護一切. 後爲被四流下約類別

明. 汨者流急之貌. 言界城者. 卽十八界. 一

一根境識中別別解脫故. 言界地者. 卽地

等四界六處空聚癡闇無人. 不以智光引

之. 必爲塵賊所劫. 三諸仁者此長者子□

以下. 總結所作. 第三諸仁者若有衆生下.

明具德無缺. 有十三句. 有一在已已爲希

有. 肉有二三乃至全具. 故云展轉難有. 又

復後後難於前前. 故云展轉. 第四諸仁者

餘諸下. 明速證超權. 以依實敎修行

故. 謂卽凡身一生亦解行生故. 千年之鳥不

及朝生之鳳. 普賢生位互融攝故. 依實修

者. 悉皆能爾. 胡不勉□. 文有十句. 初二總

明具諸位行. 三入十住. 四五入十行. 六入

□向. 又上四句亦皆十地行. 又上四義義

含通別. 下四句通諸地位. 第二爾時彌勒下

爲善財歎菩提心. 文分二別. 初結前生後.

後告善財下正歎. 於中四. 初標歎發心. 二

汝獲善利下歎其發心之器成益. 三何以下

廣擧菩提心德釋成四善男子菩提心者成

就如是下. 結釋所屬前二可知. 三中先徵

意云. 所以歎善哉獲善利者何耶. 釋意云.

菩提心具德故. 文有二百二十一句皆通三

種發心. 頓具諸位功德. 且分爲二. 初一百

一十八句明菩提心. 遍該諸地. 後得無畏藥

下一百三句. 明菩提心頓具諸位功德. 又

前多明信成就. 及解行發心. 後段多明證位

發心. 故文多云得. 又前段明菩提心殊勝功

德. 高齊佛果. 後段喩菩提心自在功德. 廣

下      欄

多無量今初段中分二. 先別明. 後總結前中

文通橫□. 橫則一一發心. 皆具諸句之德.

□則別配諸位發心. 不從菩薩種性至於

究竟. 不出三種發心故. 光統配十二住. 初

三句卽種性住. 故云如種如田地. 皆是種

生之義. 二如淨水下六句. 明勝解行住中

之益. 三淨目下十六句. 極喜增上住. 皆初地

中義故. 四如大海下七句戒增上住. 五調慧

象下十句. 增上心住. 六善見藥下十句. 覺

分相應增上慧住. 中云毘□摩者. 此云普

去. 七如意珠下十句. 諸諦相應增上住. 八

利刀下十句. 明緣起流轉止息相應增上住.

九臥具下十句. 明無相有功用住. 十命根

下十句. 明無相無功用住. 十一好種性下十

句. 明無□解住. 言壽行者. 梵本云則爲

磁石. 不吸聲聞解脫果故. 十二淨[&FFFF]#璃下

十六句. 明最上菩薩住. 梵本云因陀羅網.

網取煩惱阿修羅故婆樓那風此云迅猛風

也. 其中文義皆與彼位相應. 恐繁不屬

故. 始於種子終於惑習. 明□義彰矣. 然

斷習等推功歸本. 由初發心. 則橫具諸德

於理明矣. 二善男子下總結. 卽功成由於始

□故. 初心具於諸德. 肉復分後圓融. 第二

善男子譬如下. 一百三句明菩提心自在功

德. 文中各有喩合. 說聽之人所見深遠故.

所引喩多非凡境. 亦顯不共菩提心故. 雖

通橫□且□分五段. 初有七句攝十住

德. 覺心自性離惡覺等故. 二無生根下十

喩攝十行德三. 帝釋著摩尼下九句. 攝十

經數:一七三五

經名:大方廣佛華嚴經疏卷第六十

頁數:九五八

上      欄

□向德四有寶名淨光明下. 六十喩攝十地

德. 卽分爲十. 初四攝初地德. 二如自在王

下三喩攝二地德. 持戒頭陀等淨功德故. 三

善調龍法下四喩攝三地德. 入諸禪定離

惑熱等故. 四須彌山下四喩攝四地德. 同

一切智焰得無漏故. 五椰子樹下四喩攝

五地德. 利人不淅俗故. 六一燈下六喩攝

六地德. 般若現前頓破闇故. 七迦陵頻伽下

五句攝七地德善入方便得自在故. 八如

人學射下十四喩攝八地德. 無功發心能滅

想惑等故. 九服延[&FFFF]#藥下十喩攝九地德. 延

壽益生等故. 十譬如有藥爲[&FFFF]#所持下六喩

攝十地德. 深除惑習成一切佛法故. 五金

剛非劣惡器下十七喩攝等覺位功德. 以金

剛智終成菩提故. 其間梵語具如音義. 第

四善男子菩提心者下. 結釋所屬謂上來多

德. 釋獲善利之言故. 第二善男子如汝所問

下正授法界. 於中四. 一授法體. 二顯法

名. 三窮嚴因之本源. 四□正執之性相故.

初中四一攝入方便. 二加令證入. 三見

所證境. 四事訖起定. 初中先牒問勸證

(已下入第七十九經)後爾時善財下心證方便. 第二爾時

彌勒下加令證入先約緣加. 令其就法亡

言會旨. 則佛法門開故云前詣等. 卽開理

智門. 示令其悟入也. 後善財心喜下. 約因

自證悟佛知見. 則入法界. 從迷之悟加行

趣入. 有門理之殊. 證已契合能所兩亡. 卽

妄而眞更無入處. 故云還閉. 第三見其樓

閣下明見所證境. 於中二. 先別明所見. 後

中      欄

總顯見相. 前中六一見依報. 二見正報. 三

見伴菩薩. 四見諸佛. 五見閣中主閣. 六總

見嚴具作用. 然此六皆是悲智之中所有. 今

初先見. 後益前中三. 一直見一重莊嚴. 有標

列結. 同虛空者稱法性故. 次又見其中下依

中有依. 一中見多卽微細門. 亦主伴門. 後

善財童子下一處見多卽相在門. 二爾時下

明得益. 第二□始稽首下. 見正報中二.

先總標. 所謂下別顯. 於中五. 一見初發心

時. 二或見初得慈心下. 見其修行得法時.

三或見彌勒爲轉輪下. 隨類攝生時. 四或復

見爲護世下. 見處會說法. 於中先明所處

會殊. 後或見[&FFFF]#說初地下. 顯所說之法. 五

或見彌勒於百千下. 總見行用. 第三或見諸

菩薩下. 明見伴菩薩身雲演法. 卽前與無

量眷屬. 第四或復於中見諸如來下. 明見

諸佛攝化之德. 第五又復於彼下. 見閣中

主閣. 別明慈氏一生當作. 於中先見. 後爾

時下得益可知. 第六復聞一切下見聞嚴具

作用. 於中十段. 一聞網等演法. 於中三. 一

近聞. 次又聞某處下遠聞. 後善財下得益.

二見寶鏡作用. 三見寶柱放光. 四見寶像

威儀. 五見瓔珞等出生. 六蓮華重現. 七寶地

現像. 八樹現半身. 兜沙羅者. 此云霜水.

九半月現光. 十壁現本事. 於中初見慈氏

修行隨類攝生. 後又見下[&FFFF]#所事友勸喩善

財. 二爾時善財下. 總顯見相. 先法後喩. 今

初. 謂何力能見. 以何眼見將何智見. 依何

位見. 於何處見. 如經屬之. 及結前來所

下      欄

不說境. 後譬如下喩顯見相. 所以有十喩

者所喩別故. 然有二意. 一喩能見因緣不同

故. 二喩所見境相別故. 具初意者. 十中初

一總喩能見所見皆如夢事. 大小無□等. 如

喩合文尋之. 餘九皆別. 二喩自因力隨自

業故. 凡命將終故. 三四□喩緣力龍鬼所

持故. 然鬼持自他不同. 龍持自他同體.

五喩友依報力. 六是定力. 七喩性空力. 八

喩法界自在力. 九喩智定無二力. 大智海

印之三昧故. 十幻智自在力. 二約所喩境

相別者. 亦初總餘別. 別中一臨終現業喩. 喩

所見冥應. 二非人所持喩. 喩所見能說. 三

龍宮淹久喩. 喩念劫圓融. 四梵宮廣現喩.

喩一多無□. 五遍處定境喩. 喩所見明了.

六乾城依空喩. 喩事理無 □. 七同處異見喩.

喩隱顯自在. 八海現三千喩. 喩頓現遠近.

九幻現衆多喩. 喩所見純雜無□. 第四爾時

彌勒下事訖起定. 於中四. 一警覺令起. 亦

彈指者前來得旨. 所謂忘言. 此中得旨令

不滯寂. 二法性下略示體相. 初句標. 此是

下釋所見之相. 從法智緣生. 緣生故無自

性. 故云如是自性如幻夢等. 悉不成就者. 結

成上義. 從緣無性故事不成就. 無性從緣

故. 理不成就. 由不守自性故能從緣. 成

上之法. 雖成不離法性故. 卽事得云法

性如是. 亦是性自具故. 三爾時下得旨而

起. 四彌勒告下問答所見. 約問親證推之

在因. 云住不思議. 答中謙敬推之在緣.

云善反力. 卽資互推反常情也. 第二聖

經數:一七三五

經名:大方廣佛華嚴經疏卷第六十

頁數:九五九

上      欄

者下顯法名. 先問後答. 答中先明主門. 後

善男子下眷屬. 前中三世一切境界者卽此

所入所見之境. 不忘念智者卽能入能現之

智. 良以三世. 一如故念劫圓融. 隨一世中

現三際之境. 智入三世了法空寂與如冥

契故. 一念之中無所不見. 莊嚴藏者有二

義. 一以法性嚴故. 一莊嚴中包含出生無

盡嚴具. 如一閣中見多閣等. 二以無□智

契圓融境. 嚴如來藏則本具諸法故. 上

云法性如是. 非是新成故. 此門中具不可

說解脫. 第三善財問言下窮嚴因之本源.

於中有二問答. 初番窮其所歸由上[&FFFF]#

希奇攝力之後. 忽然而失. 故問其去處. 答中

以從本流末故來. 攝末歸本故. 去去不異

來故引之於來. 一時倂答. 後番彰其本起.

於中先問. 雖□引歸來處旣不究. 終歸寧

知本起. 故復尋之. 答中先法後喩. 法中先

相後性. 謂智力緣作故來. 智力緣加故住.

旣從緣來則無來去. 故此嚴事非在閣中

而住. 亦非別處持來. 從緣而來故非集. 緣

謝則滅故非常. 若先定有來處則墮常過.

先有今無則爲斷滅. 旣離斷常何有生滅

一異等相. 故云遠離一切. 後喩有二. 先龍

王降雨喩. 偏喩無來之來. 合中不住內者. 菩

薩力故不住外者自善力故. 以內外因緣互

奪. 則內外兩亡. 後幻師現幻喩. 雙喩來去

則無來去. 第四善財童子言大聖下. □正報

之性相. 於中二. 先問從來. 後問生處. 前中

先問. 後答問中. 上見慈氏從餘處來. 遽卽

中      欄

設敬問法. 未遑諮問所從. 故此因前嚴事

之來. 便問來處. 答中有三來處. 一約體實

法身. 卽無來之來來卽無來文有十對思

之. 二善男子菩薩從大悲下. 約相實報從

萬行中來. 亦猶淨名從萬行道場來矣. 三

汝問我下. 約用化現. 隨機熟處而來. 此三

卽法報化身. 亦體相用. 亦理行事. 又初唯理

後唯事中一具理事. 摩羅提者. 具云摩羅耶

提數. 摩羅耶者. 此云□施. 卽山名也. 提數

云中. 謂其山在此國中故. 或國中近此山

故. 行者地也波羅云守護. 卽守護土地及心

地故. 第二善財下問答生處. 問中由前云

從生處來故. 今窮之. 答中二. 先通明諸菩

薩生處. 後別顯慈氏生處. 前中三. 初正答

生處. 次明生緣眷屬. 後校量顯勝. 今初有

十. 皆上句爲能生之行. 下句爲所生之家.

謂若發菩提心. 則是菩薩名爲生家. 若有

深心則見善友. 若得諸地則滿諸度. 敎化

衆生卽是覺他有智慧故了法無生. 有方

便故不取無生之相. 不滯二乘之寂. 故生

無生忍家. 餘可思準. 又上句亦通所生思

之. 二善男子下明生緣眷屬有二十句. 般

若爲母方便爲父者. 略有三義. 一實知虛凝

與陰俱靜. 權智流動與陽齊波故. 二親生

法身. 實由般若. 若無方便多共二乘. 成菩

薩種乃由方便故. 三者內解外濟如父母

故. 次檀以福資尸以防護. 餘可思耳. 三善

男子菩薩如是下. 校量顯勝於中二. 先總

辨生家勝. 後生於如是尊勝家下. 別彰智

下      欄

勝. 第二善男子我身下. 別顯慈氏生處. 於

中二. 先彰實報等周法界. 文有十句. 初句

總次八別. 後一結. 二我爲化下顯爲順機

當現生殊. 於中先明現生. 拘□者此云樓

閣. 此聚落中多樓閣故或慈氏閣在此中

故. 後我爲隨順下明當生. 於中先正顯當

生所爲. 如蓮華者有三義. 一釋迦下種彼華

開故. 二昔因含果如華未開. 因亡果現故

如蓋華開. 三聞熏含實如蓮未開. 見實亡

言故云開悟. 智論云. 菩薩善根不遇如來

智慧日光. □死無疑通證前義. 後我願滿下

結會三聖. 言俱見我者亦有三意. 一俱助

化故. 二善財表行. 文殊信智. 成正覺時俱

證此故. 三者文殊古佛善財當佛. 慈氏現佛.

三世圓融浩然大均. 故云俱見. 第四善男子

汝當下. 指示後友中三. 初勸往敎問. 次何

以下德勸所由. 三是故善男子下結勸重釋.

初中令往文殊者. 因位將極令反照心源

故. 二中先徵意云. 文殊已見何爲勸往釋

意云. 彼德深廣宿緣重故. 於中二. 先明行

廣. 後顯緣深. 今初. 出生菩薩功德者. 主

信法門長養一切善. 故爲佛母者. 主般若

門住甚深智見法實故. 爲菩薩師者. 具

善巧智通達解脫究竟普賢行故. 後是汝

善知識下. 顯其緣深已多成益. 三結勸重釋

中三. 初結勸具上二義應往勿疲. 次徵釋.

先徵意云. 何以的知具前二義. 後釋意. 云

已所成益皆是彼力. 故知德深緣重. 若當

見者獲益尤增. 後文殊下結德究竟. 前

經數:一七三五

經名:大方廣佛華嚴經疏卷第六十

頁數:九六○

上      欄

見爲信之首. 後見爲智之終. 故云一切究

竟. 第五爾時善財下戀德禮辭(已下第八十經)自下

大文等四明智照無二相. 顯前因法生果體

無分別. 絶境智等諸二相故. 又善財障盡惑

除未始動念. 是故反照唯是初心更無異

也. 卽信智無二文但有三. 第一依敎趣心.

第二見聞證入. 第三轉遇勝緣. 今初言經游

百一十餘城已者. 百一十義已見上文. 然

此游城復有二義. 一但從彌勒至於文殊.

自經百一十城. 非連取前. 二者加前百一

十友. 故云餘城. 卽通取前友. 普收諸法歸

一照故. 若爾前友此城豈得同耶. 亦有二

義. 一者友必依城. 則一城一友. 二者或於

一城値於多友或心一友歷於多城而. 要

具一百一十以. 順表法故到. 蘇摩那者此

云悅意. 卽華名也. 謂智照一性悅本心故.

卽德生城. 有本云至普門國. 顯攝諸差別

歸無二相. 卽普門故. 言住其門所者. 顯解

心已極將入般若無二之門故. 第二是時文

殊下見聞證入此. 下卽是所漏脫文義. 如

前說然. 以極照無二心境兩亡故. 略無敬

問. 信解雙絶故. 不見現身而反照. 未移信

心故申右手. 又不見乃爲眞見. 但了自心

空般若故. 文中三. 一摩頂攝受. 過百一十由

旬者. 徹過前位故. 始信該於極果. 故曰遙

申. 隨順行成故曰右手. 然過城約超封域.

由旬明超數量. 又前越諸位斷德. 後越諸

位智地. 按頂表於攝受. 亦以普法置心頂

故. 信至極故. 二作如是言下誨示法門. 卽擧

中      欄

失顯得. 謂若離信根等不了法性等反

顯善財有信根等. 能了法性等. 於中先列

所闕行法. 文有九句前七闕因. 一闕行本

故. 二心小故. 心劣處生死而憂悔. 三橫不

具. 四□不進. 五滯一善. 六不廣心. 七不

起無住行願. 後二闕緣後不能了下. 不能

成益中有十五句. 前六約所知理事. 後

九約能知分齊. 例前諸文思之. 又前九

中. 初一信根是所闕因. 餘皆不能成益. 約

法功歸於信. 約人前友之法皆由文殊.

三是時文殊下結益歸本. 於中十句. 前九

結益甚深. 初一總餘八別. 前智光明卽般若

方便. 後無邊智卽智波羅蜜. 普賢行道場者.

擧足下足皆與普賢行相應故. 自所住處者.

卽是法界 . 是文殊大智無住住故. 又普賢道

場卽法界王. 自所住處卽文殊智. 此亦義

同. 示於後友普賢之境. 後一句攝用歸本.

所作竟故信窮智境. 信相便亡故云不現. 第

三於是善財下. 轉遇勝緣修行敬事. 然此

諸友及後普賢皆無指授者. 表證法界離

此彼相故. 此三千友乃有多義. 一者成前

尙是文殊之益. 二者順後爲入理方便. 又通

論諸友更分三分. 初文殊一人爲信心之

始. 次至後文殊爲智滿之終. 故此總見三

千等友. 後之普賢理智無二. 又前諸友一

一各逢卽是純門. 此中諸友一時頓見. 卽

顯雜門. 後普賢一人具前諸友. 卽純雜無

□. 又此諸友所得法門受行各別. 文所不

具結廣從略. 故總云三千耳. 大文第五增

下        欄

長趣心下. 顯因廣大相. 以前照理無二顯

其甚深. 方堪成佛廣大之因. 以隨一一因

皆稱法性故. 文殊般若卽攝相歸體. 普賢

法界卽□密重重. 若以二聖相對. 則文殊

爲能證. 若以二聖對善財. 則文殊亦爲

所證. 未得般若今證得故. 文中分三. 初

依敎趣心. 二聞[&FFFF]#前相. 三見聞證入. 今初

有二十六句. 初一標心佛果. 後一總觀圓

因中間諸句義通前後. 皆是趣佛之因. □

是普賢解脫境故. 就中間攝爲十對. 初四

四等普周寂靜卽持捨. 次二福智無外緣境

是智故. 次二入正增助次二修因知果. 次

三入法現生. 次二證願修行. 次二照上增

下. 次二得實照權. 次二智周身遍. 後三□

障入理. 其入無□法向上成無二□. 向下

卽成無□法界. 其住平等地卽前文殊自所

住處. 後總句觀普賢境. 卽前普賢行道場.

以是顯因廣大相故. 文殊通指善則普觀.

不同前文一友指於一友. 良以普觀方

見普賢故. 第二卽聞普賢下聞[&FFFF]#前相. 於

中先聞後[&FFFF]#. 今初有十三句. 初一聞人

名. 後十二聞行位. 卽聞二字貫下諸句. 此

中聞者. 非從一人多人聞之. 卽稱法界而

聞耳. 諸地者. 普賢位中自行依地. 及圓融所

攝地也. 此句總下八別. 一地方便者卽加行

也. 二卽入心. 三出心四住心. 五卽修施戒

等. 六卽遍行眞如等爲所證境. 亦是所得

分齊之境. 七卽神通作用. □邪攝生等.

八卽同依佛智而住. 二渴仰欲見下明[&FFFF]#.

經數:一七三五

經名:大方廣佛華嚴經疏卷第六十

頁數:九六一

上      欄

於中二. 先仰德修觀. 後[&FFFF]#見希奇. 今初. 初

聞前人法故生渴仰次. 卽於下修觀. 菩提

場者是所觀處. 金剛藏者約表. 卽於本所信

自心佛果菩提體中金剛智內. 起一一切因陀

羅網普賢心觀. 約事卽前其地金剛. 而蘊德

具嚴故名爲藏. 然此經體勢應具十會. 以

順無盡. 又始起覺場義應歸本故. 今且依

文. 對前本末二會. 卽是攝末歸本之義. 是

以善財不假別指. 便於初會始成之處如來

座前. 而起觀心. 後起等下正顯觀心. 有十

一句皆稱普賢境. 而起於心故後得見. 二

善財下[&FFFF]#見希奇. 於中二. 先結前生後. 兼

顯見因. 後見十種下正[&FFFF]#希奇. 於中二. 一

見瑞相十句五對. 各先所依淨土. 後住處衆

生. 二[&FFFF]#光明前瑞. 則直見一重淨刹. 此明

重見. 又前[&FFFF]#此細. 前體相此業用. 然皆是

普賢依報之刹. 第三時善財下見聞證入. 於

中三. 初結前生後. 由[&FFFF]#前相生必見心.

二於時善財普攝下起觀增修. 初攝散住

定. 次策勤無退. 次觀其體遍以法界爲

身故. 次悲智橫廣. 次願行□窮. 後得果圓

因. 此乃總攝諸觀. 行人欲見當倣此修. 離

此觀心見亦非勝. 三時善財下正明見聞證

入. 於中二. 先正見聞證入. 後聞佛德難思.

前中亦二. 先顯得益圓因. 後位滿齊佛.

前中分四. 一見身得益. 二摩頂得益. 三

顯因深廣. 四觀用無涯. 初中二. 先見

勝身. 後得深益. 前中四. 一總見勝德身

相. 二別見毛孔出生. 三重觀體內包含. 四

中      欄

結通周遍. 今初由前於菩提場師子座

前起勝想故. 二見普賢身下. 別見毛孔出

生廣遍法界. 實則重重無盡. 略顯二十重.

亦對前善財渴仰所起十一心故. 其初等

虛空廣大等五心. 遍此諸句. 餘之六心別生

諸句. 且除初一句. 次之五句. 由前觀道場

明了心故. 出雲等皆嚴道場. 次歎菩提心

下三句. 由前入佛法海心. 次一句及最初一

句. 由化衆生界心. 次四由前淨一切國土

心. 亦兼化衆生心. 後六句由前住一切劫.

及趣如來十力究竟心. □如文思之. 是知各

由自心所見分齊. 三爾時善財下. 重觀體內

包含. 於中二. 初結前生後. 後重觀下正顯.

於中亦二. 先見三千. 後如見此下類通十

方三際. 四如於此毘盧下結通周遍. 文有

四重. 擧類未結. 塵中普賢. 是知前則身中

包含法界廣無邊故. 顯其普義. 今則全此

含法界身. [&FFFF]#入塵中調柔無□. 明其賢義

內外周遍. 限量斯盡故名普賢. 二善財童

子見下明得深益. 旣得智度已彰地滿. 肉

十表無盡耶. 第二善財童子旣得下. 明摩

頂得益. 於中三. 初摩頂. 次旣摩下得益. 前

向外觀故得智度. 此摩頂親證故得三昧.

後如此娑婆下結通. 良以善財等普賢故.

第三爾時普賢下明因深廣. 因深則果厚故.

文分爲三. 初問答審見. 二顯因深遠. 三結

因成果. 二中三. 一別明心菩提行. 於中二.

先順顯所行. 後善男子我於下結離過成

德. 二我莊嚴下通明悲智行. 三我法海中

下      欄

下. 別明心法行. 於中先反顯無不能捨. 一

文尙無所不捨. 肉全部耶. 以一文卽. 一切

之一. 如海一滴故. 後我所心法下. 顯心所

爲結說無盡. 第三是故善男子. 我以如是

下. 結因成果. 於中先結因. 以有成果之

功故云力也. 文有十句. 初四緣因. 次二了

因. 後四通於緣了. 後得此下成果. 謂由了

因故得法身果. 由緣因故得色身果. 第

四善男子汝且觀下觀用無涯. 於中三. 初

擧益勸觀. 次觀見奇特. 後校量顯勝. 今

初有標釋結. 初標可知. 二我此下釋中二.

一明難見聞. 二若有衆生下明見聞皆益.

於中三. 初明不退菩提益. 次或有衆生下善

根成熟益. 後我以如是下總結多門. 皆不

退成熟. 於中先多門皆不退. 後若有衆生

見聞下. 種種皆成熟. 淨刹可生身云何生.

此有二義. 一約法性身刹. 則與刹爲體名

淸淨刹. 與身爲體名淸淨身. 從能依有

殊. 欲顯所依體一. 故言生身. 二約 相用

淨刹是所依之刹. 淨身則身內之刹. 欲顯

身土互融故言生淨身耳. 後汝應觀下總

結. 第二爾時善財下觀見奇特. 於中三. 初

見毛內含三世間. 次又見普賢下. 見普賢

身遍諸刹中出生大用. 後時善財童子下.

自見己身等普賢化. 第三又善財下校量

顯勝. 於中三. 初校量善根. 二從初發心下.

校量所入刹海. 三善財童子於普賢下. 雙

顯上二超勝之相. 於中二. 先別明橫□深

廣. 於中有三世間. 一器世間. 一步超過顯

經數:一七三五

經名:大方廣佛華嚴經疏卷第六十

頁數:九六二

上      欄

橫廣. 盡未來劫明□窮. 猶不能知顯深遠.

藏約包含. 普入約廣遍. 餘可知. 後善財童

子於下. 總結平等周遍. 不於此沒彼現者.

以沒現相如法性故. 以此彼相相卽故也.

第二當是之時下明位滿齊佛. 於中初句

明自得. 餘皆等上. 初一等因圓. 次一等果

滿. 一身下別顯等相. 此卽義當等覺. 因位

旣滿更無所修. 故但說等不辨更心. 此則

一生頓成. 行布亦足.  非唯但約理觀初後

圓融. 上明見聞證入竟. 第二從爾時下明

聞佛勝德難思. 前長行但顯因圓. 此偈方

陳果用. 非頌前文. 然有二意. 一對普賢.

普賢意云. 上見我難思. 尙是因位. 今示汝

果尤更甚深. 二對善財. 善財等佛但是因

圓. 以果海離言故不說成佛. 成寄現佛之

德. 以顯善財果相故. 長行偈文因果綺互.

文中三. 初偈頌標德. 誡聽許說. 二爾時下

長行擧衆渴仰欲聞. 三爾時普賢下. 廣陳

德相令衆心滿. 於中二. 先長行重誡許說

分齊. 後偈頌廣顯佛德難思. 九十五偈分

二. 先九十三偈別歎佛德. 後二偈結德無

盡. 勸信勿疑. 前中前八十偈法說. 後十三偈

喩明. 然通[&FFFF]#毘盧遮那十身圓滿二十一種

殊勝功德. 卽分二十一段. 初有二偈. 卽於

所知一向無障轉功德. 謂佛無障□智. 於

一切事品類差別. 無著無□故. 二有一偈.

明於有無無二相眞如最淸淨能入功德.

謂了眞如無二故無動念. 三有三偈. 卽無

功用佛事不休息功德. 謂住佛無住處作

中      欄

佛事不休息. 故云或見等. 四有十五偈. 卽

於法身中. 所依意樂作事無差別功德 . 謂由

諸佛所依智同. 益生意樂同. 報化作用同

故. 前經云得佛平等. 亦同攝論四種意趣中

平等意趣故. 此廣列諸佛皆互相遍. 此釋

已妙. 今更以文理證. 此諸佛皆遮那之身謂

此文言. 此三十界阿褒在中. 阿褒本在東

方. 今云在此明不異此. 又無量壽佛月覺

如來. 皆遍十方豈容隔此. 又皆言或見. 則

知一佛隨見不同. 若言別[&FFFF]#餘佛. 直言阿

褒在此. 何成[&FFFF]#德. 肉華藏刹海皆遮那化

境. 無量壽等未出刹種之中. 豈非是此佛

耶. 法華央掘□說十方分身. 故知法藏別緣

十六王子皆方便說. 以理推之. 皆是如來

海印所現. 何緣不說自所現佛而說他耶.

故知賢首佛等. 皆本師矣. 然此段文. 亦兼

顯第十七隨其勝解. 示現差別佛土功德.

文中三. 初八主伴嚴土攝生同. 次四微細

含容轉法同. 後三總攝多門結前生後. 五或

見釋迦下三偈. 卽修一切障對治功德. 謂一

切時常修覺慧. 治六蔽等故. 旣云已經多

劫. 則不定始成. 六有三偈卽降伏一切外

道功德. 於中初二卽敎證二道. 後一現所□

同類之身. 七或現兜率下十六偈. 卽生在

世間. 不爲世法所□功德. 於中初五入相

現世無□. 次三處天宮殿無□. 次六隨世

巧化無□. 後二結無□智之能遍隨機. 八如

來住下有十八偈. 明安立正法功德. 於中

初四偈. 立三乘法輪兼顯業用. 次三明立

下      欄

六度道品對治法. 次七明一音隨類聞法不

同. 乃至無量. 後四明平等語業而應一切.

九具足下三偈明授記功德. 謂記別過未

如現在. 故云悉明見. 十有四偈. 明示現受

用變化身功德. 十一或持下二偈. 明斷一

切疑功德. 謂於一切境善決定故. 能斷他

疑. 十二有九偈. 令入種種行功德. 謂遍了

一切有情性行. 隨根令入故. 十三如來無

□智. 一偈卽當來生妙智功德. 謂佛知久遠

故. 十四有五偈. 隨其勝解示現功德. 謂

隨解現身故. 十五有三偈. 卽無量所依調

伏有情加行功德. 意云. 佛智爲無量菩薩

調伏衆生加行之所依故. 十六如來淸淨下

二偈. 明平等法身波羅蜜多成滿功德. 然

同攝論法身具五種相. 初句白法爲相. 以

是極果圓滿自餘故. 次二句不思議相. 次一

是無二相. 次一無依相. 次句常住相. 次句二

喩者空□喩無依. 夢喩非有無二相. 餘不

可喩. 或略不喩. 十七有一偈. 明隨勝解示

現差別佛土功德. 旣隨解而現故不可喩.

此偈亦總拂前喩. 如山等必不依空有等

必不能喩佛. 十八一偈明三種佛身方處

無分限功德. 十九一偈. 攝三種功德. 同法

性等. 卽窮生死際常現利樂一切有情功德

等. 虛空卽無盡功德等. 實際等卽究竟功德.

以如實際之際窮未來際故. 後二偈結德

無盡.  亦是別顯無盡功德. 雖是總結卽當

別文. 於中前偈結德後偈勸信. 古德亦有

將此二偈爲一部流通. 已如前說

法性深廣難思議  我已隨分略開解

願斯功德同實際  普令含識證菩提

大方廣佛華嚴經疏卷第六十

此      卷      完